पाएं अपने शहर की ताज़ा ख़बरें और फ्री ई-पेपरडाउनलोड करें
झारखंड प्लस टू शिक्षक संघ ने मुख्यमंत्री को पत्र लिखकर कोरोना महामारी से बचाव और राहत कार्य में प्रतिनियुक्त शिक्षकों को फ्रंटलाइन वर्कर्स घोषित करते हुए 50 लाख रुपए मूल बीमा की सुविधा देने की मांग की है। संघ के जिला अध्यक्ष पंकज कुमार ने कहा है कि वर्तमान समय में संपूर्ण राष्ट्र सहित झारखंड राज्य कोविड-19 वैश्विक महामारी के दूसरे लहर से जूझ रहा है। ऐसे समय व परिस्थिति में वैश्विक महामारी से बचाव व राहत कार्य के लिए शिक्षकों का अतिरिक्त सेवा एक योद्धा के रूप में लिया जा रहा है।
जिसे शिक्षक पूरी निष्ठा से अपनी जिम्मेवारी का निर्वहन कर रहे हैं और उनका जीवन लगातार जोखिम के अधीन है। इस सेवा के क्रम में कई शिक्षक की मृत्यु हुई हो गई है, जो एक चिंतनीय है। उन्होंने मुख्यमंत्री से सभी शिक्षकों के भविष्य व परिवार के आशा को मद्देनजर रखते हुए फ्रंटलाइन वर्कर्स घोषित करते हुए मूल बीमा 50 लाख रुपए तक की सुविधा शीघ्र मुहैया कराने की मांग की है, ताकि शिक्षकों व उनके परिवार में रोष उत्पन्न न हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn